**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**«Рытыв-Войвыв МРСК» ВАК-лöн электрическöй везъяс дорö «Агрохолдинг» ИКК-лысь 55 кВт вынйöра энергия босьтысь устройство технологическöя йитöмысь мынтысьöм индöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö дзескöдтöг сибалан да тайö услугаяс сетан правилöяс, электроэнергетикаын оперативно-диспетчерскöя веськöдлöм кузя услугаяс дорö дзескöдтöг сибалан да тайö услугаяс сетан правилöяс, чукöрöн вузасян рыноклöн вузасян системаса администраторлöн услугаяс дорö дзескöдтöг сибалан да тайö услугаяс сетан правилöяс, электрическöй везъяс дорö юридическöй кывкутысьяслöн да торъя йöзлöн энергия босьтысь устройствояс (энергетическöй установкаяс) технологическöй йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй везъяс дорö технологическöя йитöмысь мынтысян ыджда индöм кузя методическöй индöдъяс, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöдöн, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №- а Индöд, Коми Республикалöн тариф службаса правлениелöн решение (2010 во моз тöлысь 9 лунся 49 №-а сёрнигижöд) серти

ТШÖКТА:

Индыны «Рытыв-Войвыв МРСК» ВАК-лöн электрическöй везъяс дорö «Агрохолдинг» ИКК-лысь (711 №-а вузасянiн, мый меститчö татшöм инпас кузя: Сыктывкар, Коммунистическöй ул., 31) 55 кВт вынйöра (сы лыдын выльысь йитöм 30 кВт) энергияöн могмöдан мöд категория надёжносьтöн энергия босьтан устройство асшöр проект серти технологическöя йитöмысь мынтысян ыджда 731 469,34 шайт (СДВ-тöг).

**Юрнуöдысьлысь могъяс олöмö пöртысь И.Е.Перваков**

Сыктывкар

2010 вося моз тöлысь 12 лун

52/2 №

Вуджöдiс Кузнецова Н.А., 1888 пас